স্টাফ রিপোর্টার ॥ শায়েস্তানগর-পইল সড়কে টমটম উল্টে সহকারি শিক্ষিকাসহ ৫ জন আহত হয়েছে। গতকাল সোমবার বিকালে এ দুর্ঘটনা ঘটে। জানা যায়, গতকাল ওই সময় পইল থেকে একটি টমটম যাত্রী নিয়ে শহরের উদ্দেশ্যে রওয়ানা দেয়। টমটমটি মাছুলিয়া ব্রীজের নিকট এসে নিয়ন্ত্রণ হারিয়ে উল্টে যায়। গুরুতর আহত অবস্থায় পইল সরকারি প্রাথমিক বিদ্যালয়ের সহকারি শিক্ষিকা সুপ্রিয়া রায় (৩০), ছাত্রী কলি আক্তার (১৪), আব্দুন নুর (১৮) ও রোমান মিয়া (৩০)কে হবিগঞ্জ সদর হাসপাতালে ভর্তি করা হয়। ঘটনার পর টমটম চালক পালিয়ে যায়।